Una ballata del mare salato

Una ballata del mare salato (Italjaansk, betsjutting: "In Ballade fan de Sâlte See"), is it earste ferhaal yn 'e Corto Maltese-searje, in tekenteltsje fan 'e hân fan Hugo Pratt publisearre fan 1967 oant 1969 yn it Italjaanske moanneblêd Il Sergente Kirk ('Sersjant Kirk'). Om't it ferhaal dêrnei publisearre waard yn Frankryk, wat in oare foarm fan tekenteltsjeboeken hat, binne de tekenings sa makke dat hja foar beide te brûken binne. Hugo Pratt jout it ferhaal in sfear mei machtige, hast minimale tekenings fan Corto. De tekst is yn ferskate talen oerset, mar der is gjin Fryske ferzje fan.

 Ferhaal 
It ferhaal, dat yn Melaneezje spilet fan novimber 1913 oant jannewaris 1915, wurdt set tsjin de eftergrûn fan piraterij, it útbrekken fan de Earste Wrâldoarloch en de ûntdekking fan frjemde lânseigen gewoanten. It jout it swalkjen fan eilân nei eilân wer, sa't de wichtige figuren yn it ferhaal dat dogge.

 Wurdearring 
Una ballata del mare salato waard yn 1999 opnaam yn Le Monde's 100 boeken fan de iuw.

Kategory:Strip fan Hugo Pratt
Kategory:Histoaryske strip
Kategory:Italjaansktalich stripalbum
Kategory:Stripalbum út 1967
Kategory:Literatuer oer in seeman